Kuutamalahti

Kuutamalahti () on entinen kylä ja taajama Karjalan tasavallan Suojärven piirin Porajärven kunnassa Venäjällä. Ne sijaitsevat lähellä Kuutamajärveä 30 kilometriä Porajärveltä maanteitse luoteeseen. 

Sellin pogostaan kuulunut Kuutamalahden volosti mainitaan ensimmäisen kerran vuonna 1597. Tuolloin siellä oli neljä taloa. 1900-luvun alussa Kuutamalahden kylä kuului Porajärven volostiin ja kyläkuntaan. Vuonna 1905 siellä oli 18 taloa, koulu ja 120 asukasta. Neuvostoaikana kylä kuului Porajärven kylä- ja taajamaneuvostoon. Vuonna 1933 asukkaita oli 197, kaikki karjalaisia. Jo tuolloin kylän lähelle oli perustettu samanniminen metsätyöläisasutus, jonka asukkaat olivat pääosin venäläisiä. Kuutamalahden taajama lakkautettiin vuonna 1977 ja kylä vuonna 1978.

Lähteet

Suojärven piirin entiset kylät